على كثر القصيد وكثر ما جاب الخيال افكار تعبت وما لقيت الا ثمان اشياء تشبه لك نور الشمس .. لون الغيم .. طهر الما .. صمت النار لين الورد .. فجر العيد .. ملك .. وانسان .. يا سهلك اذا كان العنا رحله باسميك اخر المشوار واذا صار البخل عمر الجزايل فاسمك المهلك تجين احلى من البشرى ، تغيبين وتشين الدار هديه للزمن جيتي من الله عن طريق اهلك صحيح المدح لو يقدر يقوم بنفسه ويختار غدا عباد شمس لا لمح زولك توجه لك ضيا تسعين شمس والف بدر ونجمتين كبار اخاف اقول ظلك واظلمك والعز كله لك غيوض ومايغيض النرجس الا ضحكة النوار وكل الجود لو يفنى فنا من زود حبه لك ورثتي مجد ابوك وجاك منهو زبنة المنجار ابو خيرين دمّاح الخطا والعمر مده لك انا وش عاد اقول ان صرت في وصف الغلا محتار شعور ما قدر ياصل سماك وقلت ازمه لك على كثر القصيد وكثر ما قلنا من الاشعار عجزت وما لقيت الا سموك بس تشبه لك كلمات: عبدالمحسن بن سعيد ألحان: رابح صقر ألبوم: ورود ١٩٩٧